Diari Oficial de la Generalitat Valenciana


Sumari del DOGV 7801, del 09-06-2016 (2016/3625)

RESOLUCIÓ de 17 de maig de 2016, de la Conselleria d'Hisenda i Model Econòmic, per la qual s'autoritza una transferència de crèdits del capítol 2 al 7, en el programa 121.60, Sistemes d'Informació, per import de 13.400,95 euros, per a la reobertura per obligacions pendents, de la línia T8000, «Projectes finançats pel Fons Estatal d'Ocupació i Sostenibilitat». Expedient número 06.004/16-036.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7801

Data del DOGV
:   09-06-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/3625


Data del document
:   17-05-2016

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 17 de maig de 2016, de la Conselleria d'Hisenda i Model Econòmic, per la qual s'autoritza una transferència de crèdits del capítol 2 al 7, en el programa 121.60, Sistemes d'Informació, per import de 13.400,95 euros, per a la reobertura per obligacions pendents, de la línia T8000, «Projectes finançats pel Fons Estatal d'Ocupació i Sostenibilitat». Expedient número 06.004/16-036. [2016/3625]  
Mitjançant resolucions de 24 de juliol de 2013 i de 7 de maig de 2014, de la Conselleria d'Hisenda i Administració Pública, i com a conseqüència de la sentència 150/2012 del Tribunal Constitucional, es van autoritzar determinades generacions de crèdit per fons finalistes corresponents al Fons Estatal d'Ocupació i Sostenibilitat Local creat pel Reial Decret Llei 13/2009, per a transferir els imports pendents als respectius ajuntaments una vegada que havien sigut traslladats els expedients per a la seua gestió per la Comunitat Valenciana.  
Un d'aquests projectes era Modernització administrativa/Portal Web, de l'Ajuntament de Bigastro, autoritzat per un total de 89.339,66 euros, dels quals 13.400,95 estaven pendents d'executar i es van incloure en les esmentades generacions. L'esmentat import va assolir la fase d'obligació i estava pendent de pagament, per la qual cosa en la liquidació de l'exercici 2014 es va incorporar a l'agrupació 2015-2 resultes. Per estar donat de baixa el compte bancari reflectit en el document inicial de reconeixement de l'obligació, a finals de 2015 hagué de procedir-se a la regularització del document comptable, no obstant això, es va produir la circumstància que en el moment del tancament si bé s'havia anul·lat el document d'origen no es va comptabilitzar el que havia de substituir-lo amb el compte correcte, per la qual cosa el resultat de l'exercici 2015 no va arreplegar aquesta obligació, que en data de hui segueix pendent de pagament.  
Per a procedir al pagament de les esmentades obligacions, la Conselleria d'Hisenda i Model Econòmic planteja la necessitat de la reobertura, en l'annex de transferències i subvencions de capital del programa 121.60, Sistemes d'Informació, de la línia de subvenció T8000, «Projectes finançats pel Fons Estatal d'Ocupació i Sostenibilitat, amb les mateixes dades descriptives que va tindre en exercicis anteriors i dotar-la amb 13.400,95 euros, mitjançant la transferència de disponibilitats del capítol 2 del mateix programa.  
A aquest efecte i en virtut del que disposen els articles 17 i 20 de la Llei 11/2015, de Pressupostos de la Generalitat per a l'exercici 2016, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza la minoració de crèdit en l'aplicació 85.84.51.937.73.9, per import de 13.400,95 euros.  
  
Segon  
S'autoritza un augment de crèdit en l'aplicació 67.79.32.336.26.3 per import de 13.400,95 euros i la reobertura de la línia de subvenció codificada en l'exercici 2014 com T8000, «Projectes finançats pel Fons Estatal d'Ocupació i Sostenibilitat», amb les mateixes dades descriptives i per a donar cobertura exclusivament a les obligacions i propostes de pagament, que corresponen a:  
València, 17 de maig de 2016.- El conseller d'Hisenda i Model Econòmic: Vicent Soler i Marco.